Hier is Maroela se Winterbruid!Swembad by Zimbali Lodge (Foto verskaf) Dis ŉ groot voorreg om die liefde van jou lewe te ontmoet – en ŉ groter voorreg as julle trou aan mekaar kan beloof. Dis natuurlik heerlik om daarna, net julle twee, ŉ bietjie weg te breek vir ŉ wittebrood. Met Maroela en Dream Hotels and Resorts se Bruid van die jaar-kompetisie is dit heerlik om ŉ tweede wittebrood weg te gee aan ons Winterbruid. Maroela Media gaan met elke seisoen ŉ seisoenebruid aankondig en aan die einde van die jaar gaan ons lesers ook die geleentheid kry om die Bruid van die Jaar aan te wys. Ons het reeds ŉ Somerbruid en Herfsbruid aangewys. Paartjies wat tussen Junie 2022 en Augustus 2022 getrou het, het vir die Winterbruid in aanmerking gekom. Uit honderde inskrywings moes ŉ beoordelaarspaneel behoorlik kopkrap en ons lesers kon uit die top-10 Winterbruide hul gunsteling aanwys. Die Winterbruid dring ook uiteindelik deur na die finale ronde as Maroela se Bruid van die Jaar. Baie geluk aan Ané Krause van Lydenburg, Mpumalanga wat verreweg die meeste stemme in dié kompetisie gekry het! Ané en haar man Werner wen twee nagte vir twee persone wat deel by Zimbali Lodge naby Ballito aan die noordkus van KwaZulu-Natal (insluitend aandete en ontbyt) met die komplimente van Dream Hotels and Resorts. Baie geluk! Dream Hotels & Resorts het seker gemaak daar is groot pryse, ter waarde van byna R60 000, op die spel. Ons gaan elke seisoen ŉ seisoenebruid aankondig en aan die einde van die jaar gaan ons lesers die geleentheid kry om die Bruid van die Jaar aan te wys Ons gaan deur die loop van die jaar ook nog ŉ Lentebruid (September – November 2022) aanwys. Hou dus Maroela dop as jy wil seker maak jy skryf vir dié opwindende kompetisie in! Jy staan met die stemmery vir elke seisoenebruid ook die kans om weer in aanmerking te kom vir ŉ Tupperware-geskenkpak – bly dus ingeskakel!